REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/490-15

20. novembar 2015. godine

B e o g r a d

ZAPISNIK

48. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 20. NOVEMBRA 2015. GODINE

Sednica je počela u 13.50 časova.

Sednicom je predsedavao Milutin Mrkonjić, predsednik Odbora.

Sednici su prisustvovali članovi Odbora: Zoran Bojanić, Branka Bošnjak, Dragan Jovanović, Mujo Muković, dr Vladimir Orlić, Katarina Rakić, Suzana Spasojević i Vučeta Tošković.

Sednici nisu prisustvovali članovi Odbora: Konstantin Arsenović, Jovica Jevtić, Milan Kovačević, Jovan Marković, Zoran Milekić, Saša Mirković, Goran Ćirić i Slobodan Homen, niti njegovi zamenici.

Odbor je jednoglasno u skladu sa predlogom predsednika Odbora, usvojio sledeći:

**D n e v n i r e d**

1. Podnošenje amandmana Odbora na Predlog zakona o ozakonjenju objekata (broj 351-2964/15 od 13. novembra 2015. godine).

Prva tačka dnevnog reda - **Podnošenje amandmana Odbora na Predlog zakona o ozakonjenju objekata**

Odbor je jednoglasno, u skladu sa članom 165. st. 1. i 2. Poslovnika Narodne skupštine, podneo amandman na član 38. Predloga zakona o ozakonjenju objekata.

**A M A N D M A N**

U članu 38. Predloga zakona stav 8. briše se.

**O b r a z l o ž e nj e**

Amandman koji podnosi Odbor je posledica prihvatanja amandmanana član 38. Predloga zakona, koji su zajedno podneli narodni poslanici: [Aleksandar Senić,](http://10.200.50.110/MainPage.jsf)  dr Ninoslav Stojadinović, Biljana Korać-Hasanović, Goran Bogdanović, Branka Karavidić, Miroslav Marinković, dr Blagoje Bradić i Ivan Karić.

Prihvaćenim amandmanom brisan je stav 8. u članu 38. Predloga zakona, a ostao je stav 9, koji je postao stav 8, u navedenom članu Predloga zakona. Predloženim amandmanom briše se ovaj stav, jer sadrži rešenje neposredno povezano sa stavom koji je brisan prihvatanjem navedenog amandmana.

Za izvestioca Odbora na sednici Narodne skupštine određen je narodni poslanik dr Vladimir Orlić, član Odbora.

**\***

**\* \***

Na sednici je vođen tonski zapis.

Sednica je zaključena u 13.55 časova.

SEKRETAR ODBORA PREDSEDNIK ODBORA

Biljana Ilić Milutin Mrkonjić